ལན།སྤྱི་ཁྱབ་ཧྲུའུ་ཅི་ཞིས་ཅིན་ཕིང་གིསམི་རིགས་ལས་དོན་ཡག་པོ་སྒྲུབ་པའི་ཆེས་འགག་རྩ་ནི་མི་རིགས་མཐུན་སྒྲིལ་ལས་དོན་ཡག་པོ་བསྒྲུབ་རྒྱུ་དེ་ཡིན་པ་དང་ཆེས་སྤྱོད་གོ་ཆོད་པ་ནི་མི་སེམས་ཐོབ་པ་བྱ་རྒྱུ་དེ་རེདཅེས་ནན་བཤད་གནང་བ་མ་ཟད།སྤུན་ཟླའི་བརྩེ་དུང་དང་ཕན་ཚུན་རོགས་རེས་ཀྱི་འདུ་ཤེས་གསར་པ་བཏོན་གནང་བས་ང་ཚོས་མི་རིགས་མཐུན་སྒྲིལ་ལས་དོན་ལ་ཤུགས་སྣོན་རྒྱག་པའི་ཐད་བསམ་ཕྱོགས་གསར་པ་མཁོ་འདོན་གནང་ཡོད།ང་ཚོས་ངེས་པར་དུ་ལོ་བརྒྱའི་རིང་རྨང་གཞི་བཏིང་བའི་མི་སེམས་འདུ་འགོད་ལ་གཞིགས་ཏེ་མི་རིགས་མཐུན་སྒྲིལ་ལས་དོན་སྤེལ་དགོས་པ་དེ་ཉི་འོད་ས་གཞི་ཀུན་ཏུ་འཕྲོ་བ་ལྟར་སྤྱི་ཚོགས་ཡོངས་ལ་ཁུག་མ་ལུས་པར་མི་རིགས་མཐུན་སྒྲིལ་གྱི་དྲིལ་བསྒྲགས་སློབ་གསོ་ཡག་པོ་རྒྱག་དགོས་པ་དང་།མཁའ་རླུང་གཙང་སེལ་བྱེད་པ་ལྟར་མི་རིགས་མཐུན་སྒྲིལ་ལ་གནོད་པའི་གཏམ་སྤྱོད་མཐའ་དག་ལ་མཐའ་གཅིག་ཏུ་ངོ་རྒོལ་བྱེད་དགོས་པ།ཆུ་འགོར་སྲུང་སྐྱོང་བྱེད་པ་ལྟར་ཀྲུང་ཧྭ་མི་རིགས་ཀྱི་མཐུན་སྒྲིལ་ཆེ་མོའི་གཞི་རྩར་སྲུང་སྐྱོང་བྱེད་དགོས།ཚན་རིག་དང་མཐུན་པའི་ངང་མི་རིགས་འབྲེལ་བའི་འཕེལ་རྒྱས་དང་འགྱུར་ལྡོག་གི་འཕེལ་ཕྱོགས་གསར་པ་ཁོང་དུ་ཆུད་པ་བྱེད་པ་དང་ལས་བྱེད་མང་ཚོགས་ཀྱིས་རང་རྒྱལ་གྱི་མི་རིགས་འབྲེལ་བའི་གཙོ་རྒྱུན་ལ་ཡང་དག་པའི་ངོས་འཛིན་བྱ་རྒྱུར་ཁྲིད་སྟོན་བྱས་ཏེ་མི་རིགས་མཐུན་སྒྲིལ་གྱི་འོད་གསལ་གྱི་ཕྱོགས་དེར་མང་ཙམ་ལྟ་དགོས།མི་རིགས་ལས་དོན་གྱི་སྲོལ་རྒྱུན་བཟང་པོ་འདོན་སྤེལ་གང་ལེགས་བྱེད་པར་དུས་རྒྱུན་དུ་དང་སྙིང་གཏམ་ཤོད་རེས་བྱ་རྒྱུ་གལ་ཆེ་བ་དང་དངོས་པོ་དང་བསམ་པ་གཉིས་ཀར་མཉམ་དུ་དམ་འཛིན་བྱ་རྒྱུ་མཐའ་འཁྱོངས་བྱས་ཏེ་དངོས་པོ་དང་སྲིད་དབང་སྒེར་འཛིན་ལ་དམ་འཛིན་ནན་པོ་བྱེད་པ་དང་བསམ་པ་དང་མཐུན་སྒྲིལ་ལ་སྣང་ཆུང་བྱེད་པའི་གནད་དོན་ཐག་གཅོད་ཏན་ཏིག་བྱེད་དགོས།ཁྱད་པར་ལ་བརྩི་འཇོག་དང་།སྣ་མང་བསྟུན་མཁས།ཐུན་མོང་རང་བཞིན་ཟབ་ཏུ་གཏོང་བ་བཅས་བྱེད་པ་དང་འཕྲལ་མར་འགྲུབ་རེ་བྱ་རྒྱུ་གཏན་འགོག་བྱས་ཐོག་མི་རིགས་ཁག་དབར་འགྲོ་འོང་སྤེལ་རེས་མཉམ་འདྲེས་ལ་ཤུགས་སྣོན་བརྒྱབ་ནས་མི་རིགས་ཁག་འཆམ་མཐུན་མཉམ་གནས་དང་།ཕྱར་བ་གྲུ་འདེགས།ཞི་མཐུན་འཕེལ་རྒྱས་བཅས་མངོན་འགྱུར་ཐུབ་པ་བྱེད་དགོས།དེང་གི་དུས་རབས་སུ་སྨྱན་སྦྱོར་ལག་རྩལ་འཕེལ་རྒྱས་མྱུར་པོ་འགྲོ་བ་དང་མི་རྣམས་ཀྱིས་ཆ་འཕྲིན་དང་ལེན་བྱེད་པའི་བྱ་ཐབས་ལའང་འགྱུར་ལྡོག་མང་པོ་འགྲོ་བཞིན་ཡོད།འདུ་ཤེས་དང་།བྱེད་སྟངས།གཞི་རྟེན།བྱ་ཐབས་བཅས་གསར་གཏོད་བྱ་རྒྱུར་སྐུལ་འདེད་ཤུགས་ཆེན་གཏོང་བ་དང་སྤྱི་ཚོགས་ཀྱི་རིག་གནས་སྣང་ཚུལ་སྣ་ཚོགས་ཅན་དང་།སྤྱི་དམངས་ཅན།དངོས་ཚན་ཅན་བཅས་ལ་མཐོང་ཆེན་བྱས་ཏེ་མི་ཚོས་ལྟ་འདོད་ཅིང་ཉན་སྤྲོ་བའི་བྱ་ཐབས་ཐོག་ནས་མི་རིགས་མཐུན་སྒྲིལ་གྱི་དྲིལ་བསྒྲགས་སློབ་གསོ་དང་མི་རིགས་མཐུན་སྒྲིལ་ཡར་ཐོན་གཏོད་པའི་བྱེད་སྒོར་སྐུལ་འདེད་གཏོང་དགོས།རིག་གནས་ཀྱི་མོས་སེམས་ནི་གཏིང་ཟབ་ཤོས་ཀྱི་མོས་སེམས་ཤིག་ཡིན་པ་དང་རིག་གནས་ཀྱི་མོས་སེམས་དམག་འཐབ་ནི་དུས་རབས་གི་མི་སེམས་བརྩོན་ལེན་བྱེད་པའི་དམག་འཐབ་ཅིག་རེད།རིག་གནས་ཀྱི་མོས་སེམས་ཆེ་རུ་གཏོང་རྒྱུ་དེ་སྔར་བས་གལ་འགངས་ཆེ་བའི་གནས་བབ་ཐོག་བཞག་སྟེ་མི་རིགས་ཁག་གི་རིག་གནས་དར་རྒྱས་གོང་འཕེལ་གཏོང་བ་དང་།མི་རིགས་ཁག་ལ་ཐུན་མོང་དུ་དབང་བའི་བསམ་པའི་ཁྱིམ་གཞིས་བསྐྲུན་པ།ཀྲུང་ཧྭ་མི་རིགས་ཀྱི་ཐུན་མོང་སྒྲིག་གཞིའི་འདུ་ཤེས་སྐྱེད་སྲིང་ཧུར་ཐག་བྱེད་པ་བཅས་བྱས་ནས་འཛམ་གླིང་ཁྱབ་ཁོངས་ནང་གི་མི་སེམས་བརྩོན་ལེན་གྱི་དམག་འཐབ་དེར་རྒྱལ་ཁ་ཐོབ་པ་བྱེད་དགོས།ལོ་ནི་ཀྲུང་དབྱང་མི་རིགས་ལས་དོན་ཚོགས་འདུའི་དགོངས་དོན་ལག་བསྟར་དོན་འཁྱོལ་བྱེད་པའི་འགག་རྩའི་ལོ་དང་འགོ་ཚུགས་ལོ་ཡིན།ང་ཚོས་བློ་མཐུན་ཞིས་ཅིན་ཕིང་གིས་སྤྱི་ཁྱབ་ཧྲུའུ་ཅི་གནང་བའི་ཏང་ཀྲུང་དབྱང་གི་མཐའ་འཁོར་དུ་མཐུན་སྒྲིལ་དམ་ཟབ་བྱེད་པ་དང་གྲངས་ཉུང་མི་རིགས་ཀྱི་མང་ཚོགས་ལ་ལྷག་བསམ་ཟོལ་མེད་ཀྱི་བརྩེ་སེམས་འཆང་བ་དང་།མི་རིགས་ས་ཁུལ་ལ་བརྩེ་དུང་འཆང་བ།མི་རིགས་ལས་དོན་ལ་བརྩེ་སེམས་ཟབ་མོ་འཆང་བ་བཅས་བྱས་ཐོག་འགན་འཁྲི་ཁུར་ཕོད་པ་དང་།འཆར་འགོད་བྱེད་མཁས་པ།གསར་འབྱེད་བྱེད་ཕོད་པ།བློ་ཐག་ཆོད་པོས་ལག་ལེན་བསྟར་བ།གཞོགས་འདེགས་བྱེད་མཁས་པ་བཅས་བྱས་ཏེ་ཀྲུང་དབྱང་མི་རིགས་ལས་དོན་ཚོགས་འདུའི་དགོངས་དོན་དོན་ཐོག་ཏུ་ཏན་ཏིག་འཁྱོལ་བ་དང་ཀྲུང་གུང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གིབསམ་འཆརདོན་ཐོག་ཏུ་འཁྱོལ་བ་བྱས་ནས་མི་རིགས་མཐུན་སྒྲིལ་ཡར་ཐོན་བྱ་གཞག་གི་རྣམ་པ་གསར་པ་ནུས་ཤུགས་ཡོད་རྒུས་གསར་འབྱེད་བྱས་ཏེ་རླབས་ཆེན་གྱི་ཀྲུང་གོའི་ཕུགས་འདུན་མངོན་འགྱུར་བྱ་ཆེད་ལེགས་སྐྱེས་དེ་བས་ཆེ་བ་འབུལ་དགོས།རྩོམ་འགན་པ།རྟ་མགྲིན